Kazys Račkauskas

**Kazys Račkauskas** (1935 m. spalio 21 d. Bekštonyse, Žaslių valsčiuje – 2021 m. birželio 15 d. Vilniuje) – Lietuvos pedagogas, bibliotekininkas, muziejininkas, kultūros istorikas, žurnalistas, leidėjas, redaktorius, visuomenės veikėjas. 

## Biografija
Mokėsi Našlėnų pradžios mokykloje, 1953 m. baigė Paparčių septynmetę mokyklą. 1953–1954 m. Paparčių (Vievio rajonas) bibliotekos vedėjas. 1953–1959 m. mokėsi Kauno ir Klaipėdos pedagoginių mokyklų neakivaizdiniame skyriuje. 1954–1955 m. tarnavo sovietinėje armijoje. 1956 m. Čižiūnų bibliotekos vedėjas. 1956–1960 m. Aukštadvario vidurinės mokyklos mokytojas. 1960–1966 m. studijavo Vilniaus universiteto Istorijos ir filologijos fakultete. 1961–1965 m. Kauno istorijos muziejaus vyr. mokslinis bendradarbis. 1965–1971 m. LKP Kauno miesto Lenino rajono komiteto darbuotojas. 1966–1971 m. Paminklų apsaugos ir kraštotyros draugijos Kauno skyriaus pirmininkas.

1971–1990 m. Paminklų apsaugos ir kraštotyros draugijos Centro tarybos pirmininko pavaduotojas, pirmininkas. 1973–1976 m. LSSR MA Istorijos instituto aspirantas; apgynė disertaciją „Kraštotyros sąjūdis Tarybų Lietuvoje (1961–1980)“, 1987 m. humanitarinių mokslų daktaras. 1989–2009 m. laikraščio „Gimtinė“ vyr. redaktorius. 1989–2003 m. Tėvynės pažinimo draugijos koordinatorius, projektų vadovas, Valdybos narys, 2004–2012 m. Valdybos pirmininkas, nuo 2013 m. buvo šios draugijos garbės pirmininkas. 1990 m. įsteigė neperiodinių leidinių leidyklą „Gimtinė“ ir jai vadovavo. Nuo 1993 m. buvo jo paties įsteigto Tėviškės pažinimo paramos fondo direktorius. Nuo 1989 m. telkė paveldo puoselėtojus ir ėmėsi gaivinti T. Daugirdo, V. Nagevičiaus ir kitų šviesuolių dar 1919 m. pradėtos kurti unikalios organizacijos  - Tėvynės pažinimo draugijos veiklą. Tuo tikslu įsteigė ir leido "Gimtinės" mėnraštį, steigė šios draugijos miestų ir rajonų atstovybes, rengė ir įgyvendino pažintinius tautotyros projektus, nuo 2010 m. parengė ilgalaikio mokslinės krypties "Tautotyros metraščio" tęstinės leidybos projektą, sudarė ir išleido pirmuosius jo tomus, įsteigė T. Daugirdo ir dr. N. Kairiūkštytės premijas bei kitaip skatino ir ugdė tautotyros savanorius.  

Rašė kraštotyros, tautotyros, rezistencijos, švietimo ir kultūros raidos, jaunimo ugdymo, paminklosaugos, visuomeninės muziejininkystės temomis. Paskelbė daugiau kaip 2000 straipsnių, apsakymų, eilėraščių. Išleido 40 autorinių knygų ir brošiūrų, sudarė, redagavo savo ir kitų tautotyros savanorių 100 knygų ir brošiūrų, per 120 projektų ir masinių renginių programų lankstinukų bei kalendorių.  

Nuo 1963 m. Lietuvos žurnalistų sąjungos narys, 2007 m. suteiktas meno kūrėjo statusas, taip pat buvo Lietuvos kaimo rašytojų sąjungos narys. 2015 m. suteiktas Lietuvos žurnalistų draugijos garbės nario vardas.

## Bibliografija

* Tegyvuoja gyvenimas (Adelė Šiaučiūnaitė). – Vilnius, 1965. – 88 p.
* Komunistų rūpesčiai: apie trijų Kauno pramonės įmonių partinių organizacijų darbo patyrimą. - Vilnius: Mintis, 1968. - 62 p.
* Visuomeninė paminklų apsauga: metodiniai patarimai. – Vilnius, 1975. – 24 p.
* Marijona Čilvinaitė: bibliografija. – Vilnius, 1980. – 28 p.
* Kaip rašyti atsiminimus: metodinės rekomendacijos. – Vilnius, 1984. – 15 p.
* Paminklai ir šeima: metodinės rekomendacijos. – Vilnius, 1985. – 16 p.
* Vladas Statkevičius: bibliografinė rodyklė, 1957–1983 m. – Vilnius, 1985. – 26 p.
* Mokslo įstaigų kraštotyrininkai: metodinės rekomendacijos. – Vilnius, 1985. – 13 p.
* Nurodymai įmonių istorijoms rašyti / Konstantinas Surblys, Kazys Račkauskas. – Vilnius, 1986. – 24 p.
* Paminklosauginės kultūros problemos / Kazys Račkauskas, Irena Skomskienė. – Vilnius, 1987. – 63 p.
* Kraštotyros sąjūdis Lietuvoje, 1961–1986. – Vilnius: Mintis, 1987. – 165 p.
* Arklio muziejus: prospektas. – Vilnius, 1988. – 28 p.
* Babtų apylinkės kraštotyrininkai. – Vilnius, 1988. – 43 p.
* Paminklotyros pradmenys. – Vilnius: Laikraščio „Gimtinė“ asociacija, 1990. – 25 p.
* 100 Tėviškės žinovų: žinynas / Kazys Račkauskas, Kęstutis Demskis. – Vilnius: Kalendorius, 2001. – 124 p.: portr. – ISBN 9986-768-25-X
* Aukštadvaris (sudarytojas). – Vilnius: Tėviškės pažinimo fondas, 2002. – 416 p.: iliustr. – ISBN 9955-9478-0-2
* Mano gimtinė. – Vilnius: Gimtinė, 2002. – 86 p.: iliustr. – ISBN 9955-9478-1-0
* Penkiolika „Gimtinės“ metų. – Vilnius: Gimtinė, 2004. – 11 p. – ISBN 9955-9478-2-9
* Tėviškės pažinimo draugija, 1989–2004. – Vilnius: Gimtinė: Tėviškės pažinimo draugija, 2004. – 24 p.: iliustr. – ISBN 9955-9478-3-7
* Mūsų dirvonai: etnokultūros darbų vizija Lietuvos tūkstantmečiui. – Vilnius: Gimtinė, 2005. – 56 p.: iliustr. – ISBN 9955-9478-4-5
* Tėviškės vyturiai: „Gimtinės“ laikraščio almanachas. – Vilnius: Gimtinė, 2005. – 144 p.: portr. – ISBN 9955-9478-5-3
* Žvilgsnis į Bekštonis. – Vilnius: Gimtinė, 2005. – 23 p.: iliustr. – ISBN 9955-9478-6-1
* Dveji tautotyrininkų metai. – Vilnius: Gimtinė, 2006. – 15 p.: iliustr. – ISBN 9955-9478-9-6
* Tautotyrininko pradžiamokslis. – Vilnius: Gimtinė, 2007. – 19 p.: portr. – ISBN 978-9955-743-00-2
* Tautotyros pradmenys. – Vilnius: Gimtinė, 2008. – 32 p.: iliustr. – ISBN 978-9955-743-01-9
* Lietuvos deimančiukai: tautotyrininkų darbų rinkinys (sudarytojas). – Kaunas: Kalendorius, 2008. – 207 p.: iliustr. – ISBN 978-9955-746-18-8
* Tautotyros savanorių darbai: Tėvynės pažinimo draugijos 1989–2009 m. kronika. – Vilnius: Gimtinė, 2009. – 123 p.: iliustr. – ISBN 978-9955-743-04-0
* Bekštonys: kaimas Paparčių ir Kernavės pašonėj. – Vilnius: Gimtinė, 2009. – 454 p.: iliustr. – ISBN 978-9955-743-02-6
* Paparčių šviesos židinys: mokyklos praeities fragmentai. – Vilnius: Gimtinė, 2010. – 179 p.: iliustr. – ISBN 978-9955-743-06-4
* Nastazija Kairiūkštytė: bibliografijos rodyklė, 1976–2010. – Vilnius: Gimtinė, 2011. – 70 p.: iliustr. – ISBN 978-9955-743-07-1
* Tautotyrininkas mokytojas lituanistas Vincas Steponavičius. – Vilnius: Gimtinė, 2011. – 10 p.: iliustr.
* Tautos atminties sargybiniai: tautotyros sąjūdžio istorija, teorija ir praktika. – Vilnius: Gimtinė, 2012. – 78 p.: iliustr. – ISBN 978-9955-743-10-1
* Jubiliejinė puokštė: Jonui Laurinavičiui – 75: publikacijų rinkinys. - Kaišiadorys: Printėja: Gija, 2014. - 123 p.: iliustr. - ISBN 978-609-445-212-3
* Čižiūnų židinio šviesa: mokyklos istorijos paveldas. – Vilnius: Gimtinė, 2014. – 479 p.: iliustr. - ISBN 978-9955-743-11-8
* Europoje su savo kraičiu: kultūros istoriko publicistika. – Vilnius: Gimtinė, 2015, I ir II dalys: iliustr. - ISBN 978-9955-743-15-6
* Nepriklausomos Lietuvos mokytojai: 1918-1940 metų biografijos. - Vilnius: Gimtinė, 2018. - 479 p.: iliustr. - ISBN 978-9955-743-21-7  0 Lina - tarp Žemės ir dangaus. Apie Liną Želvytę - Račkauskienę - Vilnius. Gimtinė. 2019 -  244 p. su iliust. - ISBN 978-9955-743-22-4



## Įvertinimas
* 1977 m. LTSR nusipelnęs kultūros švietimo darbuotojas
*2013 m. išrinktas Tėvynės pažinimo draugijos garbės pirmininku
*2015 m. suteiktas Lietuvos žurnalistų draugijos garbės nario vardas

## Šaltiniai

## Literatūra
* Pradalgės: kultūros istoriko, žurnalisto, leidėjo, visuomenės veikėjo dr. Kazio Račkausko sukaktuvių ženklai / sud. Jonas Laurinavičius. - Kaunas: Naujasis lankas, 2016. - 231 p.: iliustr. - ISBN 978-9955-03-991-4
*Voverienė O. (prof.). Tautotyrininkas istorikas dr. Kazimieras Račkauskas / Lietuvos Aidas, 2018 02 03 Nr. 25, p. 2-3.